### Obchodné a zmluvné podmienky k

### ZMLUVA o dielo

### NA USKUTOČNENIE STAVEBNÝCH PRÁC

č. .........................................

**uzatvorená v zmysle § 536 a nasl. Obchodného zákonníka č. 513/1991Zb.**

 **–––––––––––––––––––––––––––––––––––––––––––––––––––––––––––––––––––––-**

 medzi

**Objednávateľom:**

Obchodné meno: **AGROPODNIK SLAMOZ, spol. s r.o. Zemplínska Teplica**

Sídlo: **Hlavná 480**

Osoba oprávnená konať : **Ing. Ivan Seňko**

Osoba zapísaná v : **Obchodný register Okresný súd Košice I, oodiel : Sro, vložka č. 12249/V**

IČO : **36204447**, DIČ : **2020032003**, IČ DPH : **SK2020032003**

Bankové spojenie : , č. účtu :

Kontaktná osoba: **Ing. Marek Ferko**

Telefón:  **+421 905358091**

E-mail: **sppferko@stonline.sk**

 /ďalej len ako „**objednávateľ**“/

a

**Zhotoviteľom:**

Obchodné meno :

so sídlom:

zastúpeným :

bankové spojenie:

číslo účtu:

IČO:

IČ DPH:

Zapísaným: ...................................... pod.č. .................. , zo dňa ...........................

 /ďalej len ako „**zhotoviteľ**“/

**Preambula**

###### Táto zmluva sa uzatvára ako výsledok verejného obstarávania, v zmysle § 3 zákona č. 25/2006 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“), vyhláseného objednávateľom a ktorého sa zhotoviteľ zúčastnil z vlastnej vôle predložením ponuky podľa zverejnených súťažných podmienok . Objednávateľ na obstaranie predmetu tejto zmluvy použil postup verejného obstarávania – výzva na predkladanie ponúk – podlimitná zákazka.

**Článok I.**

**Predmet zmluvy**

1. Zhotoviteľ sa zaväzuje, že zhotoví pre objednávateľa dielo – stavbu, v rozsahu a za podmienok dojednaných v tejto zmluve, a vykoná stavebné práce pre zákazku s názvom : „**Rekonštrukcia objektov chovu kráv a jalovíc“**
2. Objednávateľ sa zaväzuje toto dielo prevziať a zaplatiť za zhotovenie diela zmluvnú cenu podľa článku III. tejto zmluvy.
3. Zhotoviteľ sa zaväzuje zhotoviť pre objednávateľa dielo vo vlastnom mene, na svoje nebezpečenstvo v dojednanom čase a podľa podmienok dohodnutých v tejto zmluve. Ďalej sa zaväzuje zhotovené dielo odovzdať objednávateľovi riadne, včas, bez vád a nedorobkov brániacich užívaniu, v zodpovedajúcej kvalite.
4. Dodávateľ zhotoví dielo v súlade:
* s príslušnými záväznými STN a ostatnými technickými normami platnými v SR
* s platnými všeobecno-záväznými právnymi predpismi ako i s požiarnymi a bezpečnostnými predpismi a všeobecne záväznými nariadeniami platiacimi pre danú lokalitu
* so stavebným povolením resp. ohlásením stavby v zmysle stavebného zákona č. 50/1976 Zb. v znení neskorších zmien a doplnkov
* s ustanoveniami tejto zmluvy a projektovou dokumentáciou
* s podmienkami verejného obstarávania a ním predloženou a úspešnou cenovou ponukou
* dohodnutého rozsahu podľa **prílohy č. 1** Súhrnný položkový rozpočet tejto zmluvy o dielo
1. Zhotoviteľ vykoná dodávku stavebných prác vrátane dodávky materiálu.
2. Pokiaľ zhotoviteľ poverí vykonaním diela inú osobu, má zodpovednosť, akoby dielo vykonal sám.
3. Zhotoviteľ potvrdzuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela a disponuje takými kapacitami a odbornými znalosťami, ktoré sú potrebné na kvalitné zhotovenie diela.

**Článok II.**

**Termín plnenia zmluvy**

1. Termín realizácie diela je daný a ohraničený termínom začatia a termínom ukončenia diela :
	1. Termín začatia : **deň odovzdania a prevzatia staveniska**
	2. Termín ukončenia : **do (podľa bodu 2) dní od termínu začatia**
2. Zhotoviteľ sa zaväzuje zrealizovať kompletné dielo v celom dohodnutom rozsahu v termíne realizácie diela a v týchto termínoch :

|  |  |
| --- | --- |
| Stavebné objekty  | Termín ukončenia |
| Zemplínska Teplica | SO 01 – K208 | do 50 dní |
| SO 02 – VKK1 | do 50 dní |
| SO 03 – VKK2 | do 50 dní |
| Egreš | SO 01 - OMD | do 60 dní |

1. Zhotoviteľ sa zaväzuje prevziať stavenisko a začať s plnením predmetu zmluvy **do 10 dní** odo dňa prevzatia písomnej objednávky od objednávateľa.
2. Zhotoviteľ sa zaväzuje vykonať všetky potrebné úkony tak, aby ukončil a odovzdal dielo v termíne realizácie diela podľa bodu 1. a objednávateľ sa zaväzuje vystaviť objednávku tak, aby termín ukončenia podľa bodu 1.2 bol najneskôr **do 31.5.2015 od platnosti zmluvy**.
3. Zhotoviteľ je povinný bez meškania, najneskôr na nasledujúci deň odkedy sa o udalosti dozvedel, informovať objednávateľa o vzniku tejto udalosti, ktorá bráni alebo sťažuje realizáciu diela a má za následok omeškanie doby výstavby dohodnutej touto zmluvou. V prípade, že zhotoviteľ bude v omeškaní s plnením, z dôvodov spočívajúcich na jeho strane viac ako 14 dní, považuje sa toto omeškanie alebo nesplnenie si povinnosti za podstatné porušenie zmluvy.
4. Práce na diele budú vykonávané po etapách resp. jednotlivých objektoch stavby určených projektovou dokumentáciou a podľa finančných možnosti objednávateľa. Objem a členenie prác na etapy bude písomné oznámený dodávateľovi v objednávke tak, aby jednotlivé časti resp. objekty diela boli ako celok funkčné. V prípade nedostatku finančných zdrojov objednávateľa na uvedenú stavbu v dohodnutom čase realizácie diela sa zmluvné strany zaväzujú, že uzavrú dodatok k zmluve, ktorým sa určí nový termín ukončenia a odovzdania diela stanovený objednávateľom.
5. Povinnosť, zhotoviť dielo riadne a včas, si zhotoviteľ splní zrealizovaním predmetného diela v celom dohodnutom rozsahu, jeho riadnym ukončením a podpísaním preberacieho protokolu, bez vád a nedorobkov brániacich užívaniu a splnením prípadných podmienok užívania týkajúcich sa predmetu tejto zmluvy a to v termíne realizácie diela dohodnutom v tejto zmluve.
6. Dielo zhotoviteľ odovzdá protokolárnym odovzdaním objednávateľovi v jeho sídle a to v rozsahu, termíne a počte vyhotovení dohodnutých touto zmluvou v článku VI..
7. Zhotoviteľ môže vykonať dielo ešte pred dojednaným časom.

**Článok III.**

**Spôsob a podmienky plnenia zmluvy**

1. Odovzdanie a  prevzatie staveniska sa uskutoční na základe objednávky objednávateľa. O  odovzdaní a  prevzatí staveniska spíšu zmluvné strany protokol, ktorý podpíšu oprávnení zástupcovia zmluvných strán.
2. Objednávateľ odovzdá zhotoviteľovi súčasne so staveniskom :
	1. kópiu stavebného povolenia,
	2. projektovú dokumentáciu
	3. skládku materiálu,
	4. odberové miesta elektrickej energie a vody a dohodne spôsob merania a účtovania odberov zhotoviteľa,
3. Objednávateľ oznámi zhotoviteľovi technický a stavebný dozor investora.
4. Zhotoviteľ sa zaväzuje dodržať technológie výstavby a použitia materiálov podľa predloženej ponuky.
5. Zhotoviteľ vybuduje zariadenie staveniska podľa dohody s objednávateľom a zabezpečí viditeľné označenie stavby, zabezpečí  príjazd a výjazd na stavenisko podľa platných nariadení v danej lokalite.
6. Prevádzkové, sociálne, prípadne aj výrobné zariadenia staveniska (vrátane samostatnej kancelárie s  telefónom) si zabezpečuje zhotoviteľ. Vybudovanie, prevádzkovanie, údržbu, likvidáciu a vypratanie zariadenia staveniska sú zahrnuté v cene predmetu zmluvy.
7. Zhotoviteľ zodpovedá za čistotu komunikácií, po ktorých dováža materiál a mechanizmy a odváža zo staveniska zeminu a iný odpad a za poriadok a bezpečnosť na stavbe. Prípadné škody z porušenia tejto povinnosti uhradí zhotoviteľ objednávateľovi a uspokojí nároky tretích osôb.
8. Zhotoviteľ uhradí počas výstavby všetky náklady na energie na stavbe ,vrátane zabezpečenia ich dočasných prípojov a meračov a vrátane telefónu.
9. Umiestnenie a udržiavanie dopravných značiek v súvislosti s priebehom prác v súlade s predpismi o pozemných komunikáciách zabezpečí a uhradí zhotoviteľ.
10. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky
č. 374/1990 Zb. o bezpečnosti práce a technických zariadení pri stavebných prácach a nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko na stavbe, ktorá je predmetom zmluvy a tiež zabezpečiť plnenie povinností zamestnávateľa na zaistenie bezpečnosti a ochrany zdravia pri práci na stavenisku v súlade s týmto nariadením.
11. V prípade nedostatku finančných zdrojov objednávateľa na uvedenú stavbu v dohodnutom čase realizácie diela sa zmluvné strany zaväzujú, že uzavrú dodatok k zmluve, ktorým sa určí nový termín ukončenia a odovzdania diela stanovený objednávateľom.
12. Prípadné práce a dodávky vyvolané objednávateľom alebo nepredpokladanými skutočnosťami, ktoré neboli zahrnuté v Súhrnnom položkovom rozpočte je zhotoviteľ oprávnený vykonať len na základe vopred odsúhlaseného rozsahu takýchto prác s objednávateľom.
13. Práce, ktoré zhotoviteľ vykoná bez príkazu objednávateľa alebo odlišne od dohodnutého rozsahu, nebudú uznané. Zhotoviteľ je povinný ich odstrániť v primeranej lehote alebo po tejto lehote môžu byť odstránené objednávateľom na náklady zhotoviteľa.

**Článok III.**

**Cena**

1. Dohodnutá zmluvná cena je určená na základe záväzného Súhrnného položkovitého rozpočtu, získaného ako výsledok verejného obstarávania, ktorý je súčasťou tejto zmluvy (príloha č.1). Dodaný materiál, vykonané práce a ostatné vynaložené náklady zhotoviteľom budú fakturované podľa uvedeného ponukového rozpočtu.
2. Súhrnný položkový rozpočet vrátane vedľajších rozpočtových nákladov stavby, kompletačnej činnosti a doplnkových nákladov vrátane krycieho listu rozpočtu, tvorí prílohu č. 1 tejto zmluvy o dielo a je pre vymedzenie predmetu záväzný.
3. Cena za vykonané dielo je .................................. EUR bez DPH,

k tomu hodnota DPH(20 %) je ..................... EUR.

Celková cena diela je .................................. EUR s DPH.

***(Kritérium - Celková cena za predmet zákazky bez DPH)***

1. Dohodnutá cena za zhotovenie predmetu zmluvy je stanovená v zmysle zákona ako maximálna, pevná, t.j. cena, ktorú nie je možné prekročiť, ani z dôvodu zmeny cien vstupných materiálov, palív, energií a pod..
2. Položky stavebných prác rozpočtu, v ktorých nie sú uvedené jednotkové ceny, sa objednávateľom pri zhotovovaní stavby neuhradia a budú sa považovať za zahrnuté v iných cenách.
3. V kalkulácii ceny diela sú zhotoviteľom zahrnuté aj náklady na odvoz sute, vrátane poplatku za skládku, telefón, dočasné užívanie verejných komunikácií, zriadenie, prevádzku a vypratanie zariadenia staveniska,  spracovanie dielenskej alebo výrobnej dokumentácie, náklady na realizačný projekt a archeologický výskum, náklady na stráženie staveniska a náklady na spotrebu elektrickej energie a vody, skúšky a merania kontroly kvality prác, vypracovanie dokumentácie stavby a pod..
4. Zhotoviteľ nie je oprávnený jednostranne zmeniť cenu dohodnutú v tejto zmluve.

**Článok IV.**

**Platobné podmienky**

1. Cenu diela zaplatí objednávateľ zhotoviteľovi úhradou faktúr – daňových dokladov, ktoré zhotoviteľ bude vyhotovovať podľa skutočne priebežne vykonaných prác odsúhlasených objednávateľom vždy po ukončení prác na stavebnom objekte, a po ich úplnom ukončení v zmysle prijatej objednávky podľa článku II..
2. Zhotoviteľ sa zaväzuje vypracovať vecný súpis vykonaných prác a dodávok /súpis zrealizovaných prác/zisťovací protokol za každú ukončenú objednávku prác na diele osobitne, podľa objektovej sústavy, ktorý predloží objednávateľovi na odsúhlasenie.
3. Objednávateľom poverená osoba (technický dozor) overí správnosť súpisu prác, potvrdí ho svojím podpisom a vráti súpis prác zhotoviteľovi do troch pracovných dní od jeho obdržania, na základe ktorého predloží zhotoviteľ objednávateľovi faktúru za prevedené práce.
4. Zmluvné strany sa dohodli, že fakturácia uskutočnených prác sa bude realizovať ako súčet súčinov skutočne prevedených merných jednotiek a príslušnej jednotkovej ceny rozpočtových položiek.
5. Faktúra musí mať náležitosti daňového dokladu, musí byť vystavená prehľadne a musí zodpovedať platným právnym predpisom a obsahovať tieto údaje :
	1. označenie povinnej a oprávnenej osoby, adresa, sídlo, IČO, DIČ, IČ DPH
	2. číslo zmluvy,
	3. číslo faktúry, dátum vyhotovenia faktúry, dátum zdaniteľného plnenia,
	4. deň odoslania faktúry,
	5. označenie peňažného ústavu a číslo účtu na ktorý sa má platiť,
	6. označenie druhu vykonaných prác,
	7. rozpis fakturovanej sumy ,
	8. pečiatku a podpis oprávnenej osoby,
	9. objednávateľom potvrdený súpis fakturovaných prác.
6. V  prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
7. Lehota splatnosti faktúr je **30 dní** od jej vystavenia.
8. Cena diela bude zúčtovaná v konečnej faktúre vystavenej zhotoviteľom po splnení zmluvnej dodávky. Konečná faktúra bude v sume **minimálne 30 % z ceny diela**. Právo vystaviť konečnú faktúru vzniká po odovzdaní diela a odstránení poslednej vady a posledného nedorobku na diele. Zhotoviteľ zašle objednávateľovi konečnú faktúru doporučeným listom v troch vyhotoveniach, ktorú uhradí objednávateľ v lehote splatnosti faktúr.
9. Prípadné práce a dodávky vyvolané objednávateľom alebo nepredpokladanými skutočnosťami, ktoré neboli zahrnuté v ponukovom rozpočte, bude zhotoviteľ fakturovať na základe skutočne vykonaných prác a dodávok, vopred odsúhlasených s objednávateľom.
10. Zmluvné strany sa dohodli, že pohľadávky, ktoré vzniknú z tohto zmluvného vzťahu, nie je možné postúpiť tretej osobe a ani nie je možné zriadiť záložné právo na tieto pohľadávky, ak sa zmluvné strany nedohodnú inak.

**Článok V.**

**Miesto plnenia**

1. Miestom plnenia predmetu zmluvy je :

k.ú. Zemplínska Teplica, parcelné číslo 730/17, súpisné číslo 497

k.ú. Egreš, parcelné číslo 1064/16, súpisné číslo 140.

**Článok VI.**

**Odovzdanie diela**

1. Po zhotovení diela vyzve zhotoviteľ objednávateľa písomne 5 dní vopred na jeho odovzdanie a prevzatie v mieste plnenia.
2. Odovzdaniu diela predchádza jeho prehliadka a preskúmanie predloženej dokumentácie.
3. O priebehu a výsledku odovzdávacieho konania, ktorého súčasťou je úspešné vykonanie dojednaných skúšok, spíšu obe strany preberací protokol o odovzdaní a prevzatí predmetu diela, v ktorom bude zhodnotená akosť vykonaných prác, súpis zistených prípadných drobných vád a nedorobkov, vrátane dohody o opatreniach a lehotách k ich odstráneniu, prípadne o iných právach zo zodpovednosti za vady. V závere zápisu objednávateľ výslovne uvedie, či dielo preberá, alebo z nejakých dôvodov dielo odmieta prevziať.
4. K odovzdávajúcemu a preberajúcemu konaniu predloží zhotoviteľ vykonávaciu projektovú dokumentáciu so zakreslením všetkých zmien a doplnkov v jednom vyhotovení a kompletnú realizačnú dokumentáciu (atest, záznamy o skúškach, revízne správy a pod.), ak to dielo vyžaduje.
5. Zhotoviteľ v preberacom protokole vydá vyhlásenie o tom, že predmet zmluvy má požadovanú akosť, jeho množstvo a vyhotovenie je v zmysle dohodnutých podmienok v tejto zmluve, platných právnych predpisov, STN a ostatných predpisov vzťahujúcich sa na ním vykonanú činnosť na diele.
6. Po odstránení nedostatkov, pre ktoré objednávateľ odmietol dielo prevziať, sa odovzdanie a prevzatie opakuje v nevyhnutnom rozsahu. V takomto prípade bude k pôvodnému zápisu spísaný dodatok, v ktorom objednávateľ prehlási, že dielo preberá. Opakované preberacie konania z viny na strane zhotoviteľa nie je dôvodom k úprave zmluvnej ceny.
7. Zhotoviteľ do 14 dní po odovzdaní diela zabezpečí zo staveniska odpratanie techniky, zariadenia staveniska a prípadného nepotrebného materiálu.
8. Zodpovednosť za škody na predmete zmluvy prechádza na objednávateľa dňom podpísania protokolu o odovzdaní a prevzatí predmetu zmluvy oboma zmluvnými stranami.
9. Objednávateľ nadobúda vlastnícke právo k  predmetu zmluvy jeho odovzdaním.

**Článok VII.**

**Zodpovednosť za vady a škody**

1. Zhotoviteľ poskytuje záruku za vykonané dielo po dobu **minimálne 60** mesiacov. Táto lehota začína plynúť dňom odovzdania a prevzatia diela.
2. Ak sa počas záručnej doby vyskytnú vady, na ktoré sa vzťahuje záruka na dielo, objednávateľ je ich povinný reklamovať ihneď po ich zistení, najneskôr do konca záručnej doby.
3. Oznámenie vád predmetu zmluvy (reklamácia) musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a popis, ako sa vada prejavuje.
4. Pri reklamácii sa rozoznávajú vady ako :
	1. zjavné vady, t.j. vady, ktoré objednávateľ zistil, resp. mohol zistiť odbornou prehliadkou pri preberaní predmetu zmluvy.
	2. skryté vady, t.j. vady, ktoré objednávateľ nemohol zistiť pri prevzatí predmetu zmluvy a vyskytnú sa v záručnej dobe. Objednávateľ je povinný ich reklamovať u zhotoviteľa bez zbytočného odkladu po ich zistení.
5. Vady zistené na predmete zmluvy, odstráni zhotoviteľ v lehote 7 dní od doručenia reklamácie.
6. Písomne vyhotovená reklamácia (správa o vadách vykonaných prác), musí obsahovať tieto údaje:
	* číslo zmluvy o dielo,
	* dátum dodania prác zhotoviteľom a číslo dokladu o prevzatí,
	* opísanie vád vykonaných prác a spôsob, ako sa prejavujú,
	* opísanie a vyčíslenie škôd na ďalšom majetku spôsobených vadami diela
	* požadovaný spôsob odstránenia vád a náhrady škody
7. Zhotoviteľ zároveň zodpovedá za škody na majetku objednávateľa, prípadne na majetku ďalších osôb, ktoré vznikli v dôsledku vady diela. Zhotoviteľ sa zaväzuje nahradiť objednávateľovi takto vzniknutú škodu v lehote 30 dní odo dňa doručenia reklamácie.
8. Zhotoviteľ je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s popisom odstránenej vady.
9. Počas doby od nahlásenia oprávnenej reklamácie až po odstráne­nie vady neplynie záručná doba.
10. Nároky objednávateľa z riadne reklamovanej vady sa riadia ustanovením § 564 a následne zákona č. 513/1991 Zb. Obchodného zákonníka v platnom znení, v takomto prípade objednávateľ môže:
11. požadovať odstránenie vád dodaním časti diela za vadnú časť diela, dodanie chýbajúcej časti diela a požadovať odstránenie právnych vád,
12. požadovať odstránenie vád opravou diela, ak sú vady opraviteľné,
13. požadovať primeranú zľavu z dohodnutej ceny diela alebo
14. odstúpiť od zmluvy.
15. Za poškodenie podzemných vedení a inžinierskych sietí zodpovedá zhotoviteľ. Zhotoviteľ zodpovedá aj za prestoje vzniknuté z tohto dôvodu a za nároky uplatnené tretími osobami súvisiace s prípadným poškodením týchto vedení a sietí.

**Článok VIII.**

**Záväzky zhotoviteľa**

1. Zhotoviteľ sa zaväzuje:
	* vykonávať práce kvalitne a odovzdať objednávateľovi predmet zmluvy bez vád a nedorobkov, ktoré by prekážali riadnemu užívaniu predmetu zmluvy,
	* predkladať atesty použitých materiálov a záručné listy,
	* viesť riadne stavebný denník a umožniť objednávateľovi kontrolovať jeho súlad s priebehom prác a vykonávať v ňom zápisy,
	* umožniť kontrolu dodávok a prác oprávneným pracovníkom objednávateľa,
	* vyzvať technický dozor objednávateľa na kontrolu všetkých prác, ktoré majú byť zakryté alebo sa stanú neprístupnými minimálne 1 pracovný deň vopred,
	* pri vykonávaní diela dodržiavať STN a právne predpisy, týkajúce sa ochrany životného prostredia, zdravia a bezpečnosti práce, aj tretích osôb, nielen vlastných pracovníkov v zmysle platných legislatívnych predpisov, za ktoré v plnom rozsahu zodpovedá,
	* dodržiavať predpisy o ochrane pred požiarmi pri výkone dojednaných prác ,
	* pri činnostiach spojených so zvýšeným nebezpečenstvom požiaru, uvedených v § 1, ods. 1 vyhl. MV SR č. 121/2002 Z. z. o požiarnej prevencii je dodávateľ dodržiavať ustanovenia §5 a 6, citovanej vyhlášky,
	* udržiavať poriadok a čistotu na používaných komunikáciách, pracovisku a v dočasných objektoch zariadenia staveniska,
	* odstrániť na vlastné náklady odpady, ktoré sú výsledkom jeho činnosti,
	* škody, ktoré zapríčinil vlastnou činnosťou, odstrániť na vlastné náklady.
2. Zhotoviteľ sa zaväzuje, že umožní oprávneným orgánom verejnej správy vykonať kontrolu súvisiacu s projektom objednávateľa, na ktorý bol poskytnutý finančný príspevok, v rozsahu a za podmienok ustanovených v právnych predpisoch Slovenskej republiky a v právnych aktoch Európskych spoločenstiev a Európskej únie.
3. Ak konanie zhotoviteľa v súvislosti a v čase plnenia predmetu zmluvy má za následok poškodenia zdravia ľudí a majetku tretích osôb a títo uplatnia nároky voči objednávateľovi, zhotoviteľ odškodní objednávateľa za uspokojenie týchto nárokov v plnej výške.
4. Objednávateľ môže uplatniť svoje práva na náhradu škody, ak písomne upovedomí zhotoviteľa o nároku, ktorý bol vznesený voči objednávateľovi. Objednávateľ umožní zhotoviteľovi, ak o to požiada, aby viedol všetky rokovania smerujúce k vybaveniu týchto nárokov, prípadne sa na nich zúčastňoval.
5. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy.
6. Zhotoviteľ sa zaväzuje uhradiť škodu, ktorá vznikne objednávateľovi, ak konaním zhotoviteľa, alebo porušením touto Zmluvou dohodnutých povinností a záväzkov zhotoviteľa, dôjde k zmareniu zámeru objednávateľa získať na financovanie predmetu zmluvy nenávratný finančný príspevok, a to vo výške neposkytnutého/zadržaného príspevku zo strany poskytovateľa finančného príspevku.

**Článok IX.**

**Odstúpenie od zmluvy**

1. Objednávateľ môže okamžite odstúpiť od zmluvy v prípadoch podstatného porušenia tejto zmluvy, za čo sa považuje predovšetkým nesplnenie dodania predmetu zmluvy riadne a včas:
	* v prípade, že zhotoviteľ je v omeškaní so splnením predmetu zmluvy oproti dohodnutému termínu plnenia a je v omeškaní viac ako 14 dní so splnením svojho záväzku v dodatočnej lehote určenej objednávateľom,
	* ak je zhotoviteľ v prípade vyššej moci v omeškaní viac ako 14 dní a zmluvné strany sa neboli schopné dohodnúť na predĺžení termínu plnenia predmetu tejto zmluvy,
	* z dôvodu opustenia staveniska zhotoviteľom, nedodržania kvality prác a materiálov, po predchádzajúcom písomnom upozornení, ak sa v primeranej lehote nevykoná náprava.
2. V prípade, že zhotoviteľ odstúpi od zmluvy z dôvodov na strane objednávateľa, objednávateľ sa zaväzuje:
	* uskutočnené práce na zmluvnom diele zaplatiť v plnej výške,
	* odkúpiť od zhotoviteľa materiál zaobstaraný pre zmluvné dielo, hodnotu ktorého zhotoviteľ preukáže faktúrou od jeho dodávateľov.
3. Ak objednávateľ odstúpi od zmluvy z dôvodov, ktoré sú mimo dôvodov na strane zhotoviteľa, je povinný uhradiť zhotoviteľovi v plnej výške
* vykonané práce ku dňu odstúpenia od zmluvy a
* odkúpiť od zhotoviteľa materiál zaobstaraný pre zmluvné dielo, hodnotu ktorého zhotoviteľ preukáže faktúrou od jeho dodávateľov
1. Zmluvné strany sa dohodli, že ak v lehote určenej v bode 4. článku II, nebude objednávateľovi priznaný nenávratný finančný príspevok na zhotovenie diela alebo objednávateľovi nebude priznaný nenávratný finančný príspevok v požadovanom rozsahu alebo nie na všetky časti diela, alebo ak nastanú ďalšie okolnosti, ktoré objednávateľ pri podpise tejto Zmluvy nepredpokladal, zhotoviteľ berie na vedomie a súhlasí s tým, že objednávateľ má právo na jednostranné odstúpenie od tejto Zmluvy alebo neuskutočnenie objednávky niektorej samostatnej ucelenej časti diela.
2. Zmluvné strany sa dohodli, že v prípade, ak dôjde k ukončeniu Zmluvy alebo nezrealizovania niektorej časti diela z dôvodov a spôsobom uvedeným v bode 4. tohto článku, nebudú si zmluvné strany nárokovať voči sebe akékoľvek plnenie, náhradu škody alebo nákladov zhotoviteľa spojených s touto Zmluvou pred dátumom prevzatia písomnej objednávky od objednávateľa podľa bodu 3. Článok II..
3. Odstúpenie od zmluvy nastáva doručením písomného oznámenia druhej strane, ak táto v predtým stanovenej lehote nevykonala nápravu. Odstúpenie od zmluvy oznámi odstupujúca strana druhej strane doporučeným listom. Doručením oznámenia účinky tejto Zmluvy zanikajú v rozsahu uvedenom v oznámení. Odstúpenie od zmluvy je účinné dňom doručenia listu alebo dňom uplynutia čakacej lehoty doručovateľa na jeho doručenie.

**Článok X.**

**Zmluvné sankcie**

1. V prípade, že zhotoviteľ nedodrží lehotu na prevzatie staveniska a začatie prác na diele určenú v bode 3. článku II. dohodnutú zmluvnými stranami, uhradí objednávateľovi zmluvnú pokutu vo výške **1 % z ceny** predmetu zmluvy a to v lehote 30 dní odo dňa uplynutia lehoty na prevzatie staveniska a začatie prác na diele.
2. V prípade, že zhotoviteľ nedodrží termín ukončenia realizácie diela určený v článku II. bod 1.2 dohodnutý zmluvnými stranami, uhradí objednávateľovi zmluvnú pokutu vo výške **15 % z ceny** predmetu zmluvy a to v lehote 30 dní odo dňa uplynutia termínu na ukončenie realizácie diela.
3. Ak zhotoviteľ odovzdá zákazku po termíne uvedenom v článku II. bod 1.2 zaplatí úroky z omeškania vo výške **0,06%** **zo zmluvnej ceny omeškanej časti diela** za každý deň omeškania s termínom ukončenia realizácie diela a to v lehote 30 dní odo dňa ich vyúčtovania objednávateľom zhotoviteľovi.
4. V prípade omeškania objednávateľa s platením faktúry uhradí objednávateľ zhotoviteľovi úroky z omeškania vo výške **0,06 % z nezaplatenej čiastky** za každý deň omeškania a to v lehote 30 dní odo dňa ich vyúčtovania zhotoviteľom objednávateľovi.
5. Ak zhotoviteľ neodstráni vady v dohodnutom termíne podľa bodu 5. článku VII., zaplatí zmluvnú pokutu za každú vadu vo výške **150,00 EUR** za každý deň omeškania za vadu alebo nedorobok a to v lehote 30 dní odo dňa odstránenia vady alebo odo dňa ich vyúčtovania objednávateľom zhotoviteľovi.
6. Zaplatením zmluvnej pokuty nezaniká povinnosť zhotoviteľa dielo ukončiť.
7. Zhotoviteľ však nie je v omeškaní po dobu, po ktorú si nemohol svoju povinnosť splniť následkom okolností vzniknutých na strane objednávateľa, alebo vyššou mocou.
8. Obdobne objednávateľ nie je v omeškaní s úhradou, pokiaľ nemohol si svoju povinnosť splniť následkom okolností, vzniknutých na strane zhotoviteľa.
9. Zmluvné pokuty a sankcie, dojednané touto zmluvou, uhradí povinná strana nezávisle od toho, či a v akej výške vznikne druhej strane škoda porušením povinnosti, ktorú možno vymáhať samostatne.
10. Zmluvná strana je povinná nahradiť škodu, ktorú spôsobila svojím konaním druhej zmluvnej strane, vrátane nedbanlivosti a to v skutočnom rozsahu a v lehote do 30 dní odo dňa uplatnenia nároku zmluvnou stranou, ktorej vznikla škoda, ak nie je v tejto zmluve určené inak. Nárok na náhradu škody nevylučuje právo objednávateľa uplatniť zmluvnú pokutu v súlade s podmienkami zmluvy.
11. Náhrady škody a ostatné prípadne nároky z nedodržania zmluvných záväzkov dohodnutých v tejto zmluve sa riadia všeobecnými ustanoveniami Obchodného zákonníka.

**Článok XI.**

**Vyššia moc**

1. Na účely tejto zmluvy sa za vyššiu moc považujú prípady – javy neprekonateľnej sily, ktoré nie sú závislé od vôle zmluvných strán a ani ich zmluvné strany nemôžu ovplyvniť, napr. štrajk, mobilizácia, vojna, živelné pohromy, nepriazeň počasia, ako aj následky týchto javov.
2. Zmluvná strana, pre ktorú vznikla nemožnosť splnenia záväzkov podľa tejto zmluvy, je povinná najneskôr do 10 dní od začiatku pôsobenia javov vyššej moci oznámiť začiatok a koniec týchto javov. Oneskorené oznámenie o javoch neprekonateľnej sily odoberá právo zodpovedajúcej zmluvnej strany odvolávať sa na tieto javy v budúcnosti.

**Článok XII.**

**Záverečné ustanovenia**

1. Právne vzťahy touto zmluvou výslovne neupravované sa riadia všeobecnými ustanoveniami Obchodného zákonníka a ostatných právnych predpisov.
2. Akékoľvek zmeny a doplnky tejto zmluvy sa budú robiť formou písomných číslovaných dodatkov, odsúhlasených oboma zmluvnými stranami.
3. Spory, ktoré by mohli vzniknúť pri plnení zmluvných povinností z tejto zmluvy budú zmluvnými stranami riešené dohodou. Pokiaľ by zmluvné strany nedospeli k dohode, riešenie sporu sa riadi slovenským právnym poriadkom.
4. Neoddeliteľnou súčasťou tejto zmluvy je **Príloha č.1** ***Súhrnný položkový rozpočet****.*
5. Táto zmluva je vyhotovená v 4 rovnopisoch, z ktorých každá zmluvná strana obdrží po dve vyhotovenia.
6. Zmluva nadobúda platnosť a účinnosť dňom podpísania oboma zmluvnými stranami.
7. Zmluvné strany zhodne vyhlasujú, že táto zmluva bola uzavretá na základe ich slobodnej a vážnej vôle, nie v tiesni a nie za nápadne nevýhodných podmienok.
8. Zmluvné stany prehlasujú, že si zmluvu prečítali, jej obsahu porozumeli, s obsahom súhlasia a na znak súhlasu ju vlastnoručne podpísali.

V  .................................... , dňa ....................... V Zemplínskej Teplici, dňa ....................... .

Zhotoviteľ: Objednávateľ:

................................................... ..........................................................

 Ing. Ivan Seňko